Tervetuloa Sanaa naisilta -ohjelman seuraan! Olen Leena Metsämäki.
Raamatun henkilöt ja heidän elämänsä ja virheensäkin -
on annettu meille rohkaisuksi ja opetukseksi.
On hienoa nähdä, että heidän elämästään kerrotaan rehellisesti.
Tänään katson yhtä Raamatun vähän traagistakin hahmoa, Simsonia.
Hänestä kerrotaan Tuomarien kirjan luvuissa 13-16.
Kun käymme hänen tarinaansa läpi, toivon, -
että me olisimme kuin vanhan sanonnan viisas mies, -
joka oppi muiden virheistä.
Todellakin, jospa oppisimme Simsonin vahvuuksista ja virheistäkin!
Israelilaiset tekivät toistuvasti syntiä ja murehduttivat Jumalan.
He joutuivat ympäröivien kansojen käsiin -
ja kerta toisensa jälkeen huusivat Herraa avuksi.
Herra vapautti ja antoi rauhan joiksikin kymmeniksi vuosiksi.
Ja taas Israel unohti Jumalansa -
ja taas he joutuivat muiden kansojen sortamiksi.
Tässä tilanteessa oltiin filistealaisten käsissä peräti 40 vuotta.
Tämä kertomus siis löytyy Tuomarien kirjan luvuista 13-16.
Kerrotaan, että siellä oli mies Daanin sukukuntaa nimeltä Maanoah.
Vaimo ei ollut saanut lasta. Herran enkeli ilmestyi tälle ja sanoi, -
että hän tulee raskaaksi ja synnyttää Jumalan nasiirin -
eli Jumalalle erityisellä tavalla vihkiytyneen miehen.
Tämä aloittaa Israelin pelastamisen filistealaisten vallasta.
Sitten syntyi Simson. Hänellä oli todella hyvät lähtökohdat.
Hän oli Jumalan valittu, nasiiri ja tuomari Israelissa.
Simson mainitaan Heprealaiskirjeen uskon luvussa 11.
Silti hän oletettavasti epäonnistui saavuttamaan sitä kaikkea, -
mitä Jumala oli hänelle varannut.
Kun käymme Simsonin elämää läpi, -
- voit tosiaan lukea kertomuksen Tuomarien kirjasta -
toivon sinun miettivän, liippaako siinä joku sinua läheltä -
ja voisit oppia jotakin. Simson oli nasiiri.
Se tarkoitti Herralle erotettua elämää, -
johon kuului mm., ettei saanut juoda viiniä, koskea kuolleisiin -
eikä leikata hiuksia tai partaa.
Simsonin elämässä alkoi näkyä Herran voima ja voitelu jo varhain.
Hänen kerrotaan esimerkiksi paljain käsin repineen leijonan kuoliaaksi.
Silti hänen elämäänsä varjostivat omat huonot valinnat.
Voisi jopa sanoa, että Simson oli oman itsensä vihollinen joskus.
Huonoja piirteitä vahvan voitelun rinnalla oli mm. rehenteleväisyys.
Ehkä se liittyi ylpeyteen.
Joskus hän käyttäytyi kuin lapsi.
Hän näytti nauttivansa Jumalan antamasta voimasta -
ja käytti sitä myös väärin ja turhaan.
Hän leikitteli tulella haluten filistealaismiehittäjävaimon.
Hänestä myös kerrotaan, että hän kohtasi viinikentillä leijonan.
Hän meni viinikentille, vaikka nasiirina hänen tuli karttaa niitä.
Hän meni vielä katsomaan tappamaansa leijonan raatoa, -
vaikka häntä kiellettiin koskemasta kuolleisiin.
Hän asetti arvoituksia, jotka ajoivat hänet vaikeaan tilanteeseen.
Hänellä oli vähän sellainen mieli, että tekee mitä haluaa.
Snl. 6:27 sanoo: -
"Voiko kukaan kuljettaa tulta hel- massaan, puvun häneltä palamatta?"
Snl. 16:18 sanoo: -
"Kopeus käy kukistumisen edellä, ylpeys lankeemuksen edellä."
Toiseksi, hän oli väkivaltainen ja äkkipikainen.
Se näkyy ainakin luvun 14 lopussa.
Kolmanneksi, voi voi! Hänen suuri heikkoutensa olivat naiset.
Ja nimenomaan filistealaiset naiset.
Hänellä oli huono naismaku.
Sitten hän ei oikein tuntunut oppivan niistä virheistään.
Hän luotti Jumalan voiman läsnä- oloon ja leikitteli sen kanssa.
Meilläkin voi olla asioita, jotka ovat syntiä, -
mutta jotka koemme hallitsevamme.
Voin lopettaa tämän milloin vaan. Minulla on hyvä tahdonvoima tms.
Saatamme jopa ajatella olevamme poikkeuksia, -
jotka voivat tehdä mitä haluavat tai jopa niin, -
että olemme Jumalan lempilapsia, -
jolle Jumala sallii jatkuvaa syntielämää. Niinhän se ei ole.
Luvun 15 jakeesta 10 eteenpäin kerrotaan tosi mielenkiintoinen asia, -
jonka voi jotenkin nähdä myös toisinaan nykyseurakunnan keskellä.
Juudan miesten sanotaan pelänneen filistealaisia.
He eivät ymmärtäneet Simsonin saamaa kutsua ja rohkeutta -
ja näkyä Israelin vapauttamiseksi.
Päinvastoin he pelkäsivät ja hylkäsivät Simsonin juuri silloin, -
kun heidän olisi tullut seisoa ja taistella hänen rinnallaan.
Heidän kerrotaan jopa itse sitoneen hänet ja antaneen filistealaisille.
Kun mietimme näitä Juudan miehiä, -
niin mekin voimme Jumalan seura- kunnassa olla joskus yhtä sokeita -
ja ymmärtämättömiä siitä, mitä Jumala haluaisi tehdä.
Voimme olla suorastaan itse sitomassa veljemme tai sisaremme.
Huikentelevaisesta luonteestaan huolimatta Simson oli -
Jumalan valitsema ja kutsuma tehtävään.
Jos israelilaiset olisivat tukeneet häntä, voitto olisi tullut helpommin.
No, kuitenkin taas Herran Henki tulee häneen, -
ja hän vapautuu israelilaisten tekemistä siteistä -
ja lyö samalla kuoliaaksi 1 000 filistealaista.
Sielunvihollinen on ovela ja lähettää Delilan.
Sielunvihollinen tietää meidän heikot kohtamme.
Delila pettää Simsonin.
Delila oli koko ajan tekemisissä filistealaisten kanssa -
ja teki yhteistyötä heidän kanssaan.
Kuten sanottu, Simsonilla oli huono naismaku.
Ajatelkaa, jos Simsonilla olisi ollut jumalaa pelkääväinen vaimo.
Koko ajan Delila vaati saada tietää, mihin Simsonin voima perustuu.
Simson kertoo mitä milloinkin. Hänen olisi pitänyt tajuta, -
että Delila pettää. Aina kun hän oli jotain sanonut, -
filistealaiset tulivat kokeilemaan hänen Delilalle kertomaansa tapaa.
Hänen olisi pitänyt huomata se.
Tai ehkä Simson ei välittänyt, vaan luotti niin kovin itseensä -
ja siihen, että Jumala taas hänet siitä pinteestä päästää.
Sitten tapahtuu järkyttävä asia.
Sanotaan, että Jumala oli poistunut hänestä -
eikä hän edes tiennyt sitä.
Filistealaiset leikkasivat hänen hiuksensa ja Jumalan Henki poistui.
Meille voi käydä jonkun synnin kanssa niin, -
että yhtäkkiä olemmekin sen synnin orjia.
Vastaava tapahtuma Vanhassa testamentissa oli kuningas Saul.
1. Samuelin kirja luku 28 sanoo, -
että Jumala oli poistunut Saulista.
Simson löytää itsensä vankityrmästä -
jauhamasta käsikivillä silmät puhkaistuina.
Olen miettinyt, voiko jollekin Jumalan armoittamalle profeetalle -
tai vaikka johtajalle käydä samoin. Hän luulee yhä, -
että Jumalan voima on entinen, Jumala puhuu, ohjaa kuin ennenkin.
Tulokset voivat kuitenkin olla aika katastrofaalisia, -
sillä Herra ei enää toimikaan tämän henkilön kautta niin kuin aiemmin.
No, lohdullista Simsonin tarinassa on se, että sanotaan, -
että Simsonin hiukset alkoivat kasvaa.
Samalla Jumalan läsnäolo palaa hänen elämäänsä.
Mitä hän lienee ajatellut yksin vankilassa ollessaan?
Hän varmaankin teki parannusta ja pyysi Herralta apua.
Me voimme tehdä samoin huomates- samme olevamme synnin kahleissa -
tai olemme omien valintojemme takia joutuneet surkeaan tilaan.
Voi sanoa, että Herra haluaa kasvattaa meidänkin hiuksemme -
ja nostaa taas sen sydämiimme asettamansa uskon, -
joka on omien valintojemme tähden ehkä hukattu.
Koska Herra ei lopullisesti hyljännyt Simsonia, -
ei Hän hylkää meitäkään miten pahas- ta epäonnistumisesta huolimatta.
Tänään on todella hyvä päivä tulla totisella sydämellä Jumalan eteen -
ja myös totisella sydämellä tarkastella itseään.
Jos joku siellä TV:n ääressä kokee jääneensä ikään kuin ansaan, -
luulit siitä pääseväsi tai himo oli niin suuri, -
niin Jeesuksen Kristuksen veri katkaisee nämä kahleet ja ansat.
Haluan oikein rohkaista sinua, -
että niin monesti kuin lankeat, niin monesti nouset.
Pyydät anteeksi Jeesuksen Kristuksen veren tähden -
ja pyydät Jumalaa antamaan sinulle parannuksen tekemisen armon.
Rukoillaan tähän loppuun meidän kaikkien puolesta.
Kiitos, Jeesus, että Sinä näet meidät kaikki.
Kiitos siitä, että Sinä olet anteeksi antava ja uuden alun Jumala.
Puhdista meidät verelläsi ja anna anteeksi.
Anna uusi alku ja anna uusi vahva Henkesi, -
ihmeellinen Pyhän Henkesi voima meille jokaiselle.
Herra, me haluamme täyttää sen tehtävän, -
jota olet suunnitellut meidän elämäämme.
Kiitos siitä, että todella näet meidät jokaisen.
Näet myös jokaisen siellä ruudun ääressä.
Herra, kiitos siitä, että haluat Henkesi kautta rohkaista, -
vahvistaa ja nostaa uudelleen tällaisen ystävän.
Kiitos siitä, että saamme turvata -
Jeesuksen Kristuksen veren voimaan, -
ja Jumalan Pojalla on valta antaa syntejä anteeksi maan päällä.
Ole siunattu, rakas katsoja! Luotetaan Herraan!
Tekstitys: Tuula-Riitta Virrankare